Pad by Pelgrimsrus tydelik gesluitArgieffoto Die R533-pad tussen Ohrigstad en Pelgrimsrus is tydelik gesluit weens diesel wat op die pad gestort is. Motoriste word aangeraai om die pad vir eers te vermy en van ŉ alternatiewe roete gebruik te maak. Moeti Mmusi, woordvoerder van die departement van gemeenskapsveiligheid in Mpumalanga, sê die storting is weens ŉ dieselvragmotor wat Woensdag op die pad omgeslaan het. “Noodpersoneel en verkeersdienste het aanvanklik een baan oopgestel sodat hulle op die toneel kan rondbeweeg, maar die pad is nou heeltemal gesluit om die diesel op die padoppervlak so gou moontlik te verwyder,” sê Mmusi.